Nolikuma 8.pielikums

Ar grozījumiem, kas apstiprināti Liepājas speciālās ekonomiskās zonas pārvaldes 

Iepirkumu komisijas 2024.gada 23.februāra sēdē, protokols Nr.5
	Līgums Nr.

Liepājā, Dokumenta datumu skatīt laika zīmogā

Liepājas speciālās ekonomiskās zonas pārvalde, vienotais reģistrācijas Nr. 90000329402, Liepājas speciālās ekonomiskās zonas pārvaldnieka Ulda Hmieļevska personā, kurš  rīkojas uz 1997. gada 23. septembra Latvijas Republikas Ministru kabineta noteikumu Nr. 336 “Liepājas speciālās ekonomiskās zonas pārvaldes nolikums” pamata (turpmāk – Pasūtītājs), no vienas puses, un 
un <līgumslēdzēja nosaukums, uzņēmuma reģistrācijas numurs, juridiskā adreses, vadītāja amats, vārds un uzvārds>, personā, kurš rīkojas saskaņā ar <dokumenta nosaukums> (turpmāk – Izpildītājs), no otras puses, abas kopā turpmāk – Puses un katra atsevišķi – Puse, pamatojoties uz iepirkuma “Karostas kanāla monitoringa tīkla izveide” procedūras (iepirkuma identifikācijas Nr.LSEZ 2023/15) rezultātiem, noslēdz šo pakalpojumu līgumu (turpmāk – Līgums), par sekojošo:
1.  Līguma priekšmets

1.1. Pasūtītājs uzdod, un Izpildītājs apņemas atbilstoši šī Līguma, normatīvo aktu noteikumiem un Tehniskai specifikācijai (pielikums Nr.1) sniegt sekojošus pakalpojumus (turpmāk visi kopā – Pakalpojumi):
1.1.1. Monitoringa darbu programmas paraugformas izveide;
1.1.2. Nogulumu monitoringa punktu paraugformas un instrukcijas izstrāde;
1.1.3. Virsūdens zonas monitoringa darbu punktu paraugformas un instrukcijas izstrāde;
1.1.4. Deponēšanas vietas 3 (trīs) esošo monitoringu urbumu likvidācija un jaunu izveide, aprīkošana un lietošanas instrukcijas izstrāde;
1.1.5. Pārvietojama digitāla monitoringa aprīkojuma piegāde;
1.1.6. Monitoringa darbu atskaišu sagatavošanu un iesniegšana Pasūtītājam, iekļaujot apsekojumu dokumentāciju, fotofiksāciju, punktu atspoguļojums, instrukciju urbumu ekspluatācijai, izstrāde. 
2.  Pušu tiesības un pienākumi
2.1. Pasūtītājs apņemas: 

2.1.1. pēc Izpildītāja pieprasījuma iesniegt ziņas, informāciju un citus Pasūtītāja rīcībā esošos materiālus, kuri nepieciešami līgumisko saistību izpildei, kā arī informēt par jebkuriem apstākļiem, kas var būtiski ietekmēt Pakalpojumu izpildes gaitu.
2.1.2. savlaicīgi norēķināties ar Izpildītāju par pilnīgi, savlaicīgi, kvalitatīvi un Līguma noteikumiem atbilstoši sniegtu pakalpojumu, kā tas ir noteikts šī Līguma 3. nodaļā. 

2.2. Pasūtītājam ir tiesības: 

2.2.1. prasīt Izpildītājam paskaidrojumus par Pakalpojumu sniegšanas laika grafikiem un to ievērošanu, kā arī par citiem ar sniegto Pakalpojumu saistītiem jautājumiem. Ja attiecīgie paskaidrojumi ir nepieciešami rakstveidā, arī informācijas pieprasījums tiek noformēts rakstveidā. 

2.2.2. atteikties no Izpildītāja pakalpojumiem un ierosināt līgumattiecību pārtraukšanu vai pieprasīt bez papildus atlīdzības veikt sagatavoto dokumentu pārstrādi, ja Izpildītājs savā darbībā nav ievērojis šī Līguma nosacījumus. 

2.3. Izpildītāja apņemas: 

2.3.1. šī Līguma darbības laikā atbilstoši Līguma 1.1. punktā norādītajiem nosacījumiem nodrošināt Pakalpojumu sniegšanu Pasūtītājam.
2.3.2. izpildīt 1.1. punktā minētos Pakalpojumus līdz 2024. gada 26. aprīlim.
2.3.3. gadījumos, kad no Izpildītāja neatkarīgu iemeslu dēļ rodas apstākļi, kad Pakalpojumu tālāka realizācija saskaņā ar Līguma noteikumiem nav iespējama, pārtraukt izpildi un nekavējoties rakstveidā informēt Pasūtītāju par pakalpojuma sniegšanas pārtraukšanas iemesliem, kā arī par iespējamām sekām, kas var rasties, ja tā sniegšana tiks turpināta.
2.4. Izpildītājam ir tiesības: 

2.4.1. pieprasīt un saņemt no Pasūtītāja šī Līguma izpildei nepieciešamo informāciju un dokumentus.
2.4.2. pakalpojuma sniegšanas nodrošināšanai noslēgt nepieciešamos līgumus ar trešajām personām, to iepriekš rakstiski saskaņojot ar Pasūtītāju. 
2.5. Izpildītājs ir atbildīgs par Līguma 1.1. punktā minēto Pakalpojumu sniegšanu noteiktos termiņos un apstiprinātās Līguma summas robežās, bet tas neuzņemas nekādu atbildību, ja nav iespējams ievērot termiņus un izmaksu tāmi Pasūtītāja darbības vai bezdarbības rezultātā. Par šādu apstākļu rašanos Izpildītājs nekavējoties rakstiski informē Pasūtītāju. Izpildītājs un Pasūtītājs iepriekš rakstiski vienojas par projekta sagatavošanas plānu un termiņiem, kurus nepieciešams ievērot abām pusēm.

2.6. Izpildītājs apliecina, ka Līguma summa ir pilnīgi pietiekama, lai sniegtu Pakalpojumu saskaņā ar Līguma noteikumiem.

2.7. Izpildītājs apliecina, ka tam ir nepieciešamās speciālās atļaujas un sertifikāti Līgumā noteikto Pakalpojumu sniegšanai.

2.8. Līguma izpildes oficiālā valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar līguma izpildi saistītie dokumenti jāsagatavo latviešu valodā.
3.  Darba nodošanas un pieņemšanas kārtība un norēķinu kārtība
3.1. Saskaņā ar iesniegto Izpildītāja finanšu piedāvājumu (pielikums Nr.2) līguma kopējā summa ir [skaitlis cipariem (skaitlis vārdiem)] EUR (turpmāk – līgumsumma), ko veido līgumcena – samaksa par Pakalpojumu izpildi [skaitlis cipariem (skaitlis vārdiem)] EUR un pievienotās vērtības nodoklis [skaitlis cipariem (skaitlis vārdiem)] EUR.

3.2. Pēc Līguma 1.1. punktā minēto pakalpojumu izpildes Izpildītājs sagatavo, un iesniedz Pasūtītājam Pakalpojuma nodošanas – pieņemšanas aktu un rēķinu par līgumsummu [skaitlis cipariem (skaitlis vārdiem)] EUR apmērā, ieskaitot pievienotās vērtības nodokli. 
3.3. Rēķini apmaksājami 20 (divdesmit) kalendāro dienu laikā, skaitot no dienas, kad Izpildītājs ir piestādījis Pasūtītājam rēķinu. 
3.4. Par laikā nenomaksātu rēķinu Izpildītājs var aprēķināt un iekasēt no Pasūtītāja līgumsodu 0,1% apmērā no neapmaksātā rēķina summas par katru kavējuma darba dienu, bet ne vairāk kā 5% no Līguma summas.

3.5. Līguma summa ietver visu Izpildītājam pienākošos atlīdzību par Līgumā noteikto saistību savlaicīgu, pilnīgu un kvalitatīvu izpildi, kā arī visus izdevumus un izmaksas, kas saistītas ar Pakalpojuma savlaicīgu, pilnīgu un kvalitatīvu izpildi.

3.6. Ja Pasūtītājs atsakās apmaksāt Izpildītāja iesniegto rēķinu pilnībā vai daļēji, Pasūtītājam, norādot atteikšanās iemeslu, rakstiski par to jāinformē Izpildītājs ne vēlāk kā 5 (piecu) dienu laikā no rēķina saņemšanas brīža. Šādā gadījumā līgumsods netiek aprēķināts.
3.7. Gadījumā, ja Izpildītājs nav sniedzis Pakalpojumu Līgumā noteiktajā termiņā, Pasūtītājs var aprēķināt un iekasēt no Izpildītāja līgumsodu 0,1% apmērā no Līguma summas par katru kavējuma dienu, bet ne vairāk kā 10% no Līguma kopējās summas.
4.  Konfidencialitāte

4.1. Jebkura informācija par izstrādājumiem, pakalpojumiem, tehnoloģiju un darbību, kas ir saņemta no Pusēm rakstiskā vai mutiskā veidā un kuru Puses nenodod publiskai lietošanai, tiek uzskatīta par konfidenciālu. 

4.2. Šī Līguma darbības laikā, kā arī pēc tā termiņa izbeigšanās vai pārtraukšanas Puses apņemas saglabāt un neatklāt trešajām personām informāciju, kas ir saņemta no otras Puses un kas tiek uzskatīta par konfidenciālu.

4.3. Pusēm ir tiesības noteiktam mērķim izpaust konfidenciālo informāciju, ja iepriekš ir saņemta otras Puses rakstiska piekrišana šīs informācijas izpaušanai noteiktam mērķim. 

4.4. Konfidencialitātes noteikumi attiecas arī uz Izpildītāja darbiniekiem. 
5. Līguma darbības laiks, Līguma pārtraukšana, nosacījumu maiņa

5.1. Līgums stājas spēkā ar tā parakstīšanas brīdi un darbojas līdz tā pilnīgai izpildei.

5.2. Pakalpojuma sniegšana uzskatāma par pabeigtu, ja Izpildītājs veicis visu Pakalpojumu apjomu, kas ir minēts Līguma 1.1. punktā, nodevis Pasūtītājam Pakalpojumus un Pasūtītājs tos pieņēmis ar nodošanas – pieņemšanas aktiem.

5.3. Līgums var tikt izbeigts pirms termiņa, pamatojoties uz Pušu savstarpēju vienošanos.

5.4. Pasūtītājam ir tiesības neslēdzot atsevišķu rakstveida vienošanos vienpusēji izbeigt Līgumu, nemaksājot līgumsodu un neatlīdzinot zaudējumus, bet brīdinot par to Izpildītāju rakstveidā 10 (desmit) dienas iepriekš gadījumos, ja:
5.4.1. Izpildītājs Pakalpojuma sniegšanā nav ievērojis Līguma nosacījumus vai Pasūtītāja norādījumus un/vai nav veicis Pakalpojumu Līgumā noteiktajā Pakalpojuma izpildes termiņā;

5.4.2. Ir ierosināts Izpildītāja tiesiskās aizsardzības process, pasludināts Izpildītāja maksātnespējas process, apturēta Izpildītāja saimnieciskā darbība vai Izpildītājs tiek likvidēts.

1.1. Pasūtītājam ir tiesības nekavējoties vienpusēji izbeigt Līgumu, ja Pakalpojuma veicējam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pakalpojuma veicēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Pakalpojuma veicējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
5.5. Ja Līguma izbeigšanas brīdī kvalitatīvi paveiktā Pakalpojuma daļa ir mazāka par saņemto samaksu, Izpildītājam Pasūtītājam atmaksājama starpība par nepaveikto darbu apjomu.
6. Līguma izpildē iesaistītais personāls, apakšuzņēmēji un to nomaiņa

6.1. Izpildītājam 10 (desmit) dienu laikā jāiesniedz Pasūtītājam atbilstoši Sabiedrisko pakalpojumu sniedzēju iepirkuma likuma (turpmāk arī – SPSIL) 68.panta ceturtajai daļai Darbā iesaistīto Apakšuzņēmēju, ja tādus plānots iesaistīt, saraksts, kurā norādīts Apakšuzņēmēja nosaukums, kontaktinformācija un to pārstāvēt tiesīgā persona, ciktāl minētā informācija ir zināma. Sarakstā jānorāda arī Izpildītāja Apakšuzņēmēja Apakšuzņēmēji. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Pakalpojumu izpildē.
6.2. Pakalpojumu sniegšanai Izpildītājs iesaista savā piedāvājumā norādīto personālu (speciālistus) un Apakšuzņēmējus. Izpildītājs ir atbildīgs par sava personāla (speciālistu) un Apakšuzņēmēju veiktā darba atbilstību šī Līguma prasībām.
6.3. Personāla un/vai Apakšuzņēmēju, par kuriem Izpildītājs informējis Pasūtītāju, un/vai, uz kuru iespējām balstījies, lai apliecinātu, ka to kvalifikācija atbilst dalības paziņojumā un iepirkuma procedūras dokumentos noteiktajām prasībām, nomaiņa vai jauna personāla un/vai Apakšuzņēmēju iesaistīšana drīkst notikt tikai ar Pasūtītāja rakstveida piekrišanu.

6.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.4.1. Piedāvātais Apakšuzņēmējs neatbilst iepirkuma procedūras dokumentos noteiktajām apakšuzņēmējiem izvirzītajām prasībām.

6.4.2. Tiek nomainīts Apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst SPSIL 48. panta otrajā daļā minētajiem (izņemot 8. un 9. punktu) pretendentu izslēgšanas iemesliem.

6.4.3. Piedāvātais Apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst SPSIL 48. panta otrajā daļā minētajiem (izņemot 8. un 9. punktu) pretendentu izslēgšanas iemesliem.

6.4.4. Apakšuzņēmēja maiņas rezultātā tiktu veikti tādi grozījumi pretendenta piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.6. Pasūtītājs piekrīt piedāvājumā norādītā apakšuzņēmēja nomaiņai, šādos gadījumos:

6.6.1. Piedāvājumā norādītais Apakšuzņēmējs ir rakstveidā paziņojis par atteikšanos piedalīties iepirkuma līguma izpildē.

6.6.2. Piedāvājumā norādītais Apakšuzņēmējs atbilst SPSIL 48. panta otrajā daļā (izņemot 8. un 9. punktu) minētajiem pretendentu izslēgšanas iemesliem.

6.7. Pārbaudot jaunā apakšuzņēmēja atbilstību, Pasūtītājs  piemēro SPSIL  48. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt Apakšuzņēmēju vai piesaistīt jaunu Apakšuzņēmēju līguma izpildes nodrošināšanai. SPSIL 48. panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.

6.8. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (iepirkuma līguma) personāla vai Apakšuzņēmēju nomaiņu vai jaunu Apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.

6.9. Ja Izpildītājs neievēro Līgumā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt pakalpojuma izpildi, līdz Izpildītājs ir novērsis konstatētos pārkāpumus. Šādā gadījumā Līgumā noteiktais pakalpojuma izpildes termiņš netiek pagarināts.

6.10. Līguma izpildes laikā Izpildītājs paziņo Pasūtītājam par jebkurām informācijas izmaiņām, Pasūtītājam iesniegtajā Apakšuzņēmēju sarakstā.

6.11. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja piesaistīto Apakšuzņēmēju saistību izpildes ietvaros.

6.12. Izpildītājam ir jānomaina ikviens pakalpojuma izpildē iesaistīts darbinieks, ja to pieprasa Pasūtītājs un pamato ar kādu no šādiem iemesliem:

6.12.1.Atkārtotu savu pienākumu nepildīšanu vai nepienācīgu izpildi.

6.12.2.Darba izpildei nepieciešamo spēju trūkumu.

6.12.3.Atkārtotu tādu darbību veikšanu, kas kaitē drošībai, veselībai vai vides aizsardzībai.

6.12.4.Zaudējis Pasūtītāja uzticību.

7. Līguma grozījumi 

7.1. Līdzēji, savstarpēji vienojoties, ir tiesīgi izdarīt izmaiņas Līgumā, ievērojot SPSIL noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši visi Līdzēji. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. Grozījumus drīkst izdarīt tikai šajā Līgumā un SPSIL 66.panta minētajos gadījumos. Līguma darbības laikā nav pieļaujami būtiski Līguma grozījumi, izņemot Līguma 7.2.punktā minētajos gadījumos. 
7.2. Būtiski Līguma grozījumi ir pieļaujami šādos gadījumos:
7.2.1. Pasūtītājam Līguma izpildes gaitā ir nepieciešami papildu darbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu un ievērojamas grūtības, nepārsniedzot SPSIL 66.panta ceturtajā daļā noteikto apmēru secīgi veiktajiem grozījumiem.
7.2.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot SPSIL 66.panta ceturtajā daļā noteikto apmēru secīgi veiktajiem grozījumiem.
7.2.3. Līguma izpildes laikā var tikt veikti grozījumi saskaņā ar SPSIL 66.panta piektās daļas nosacījumiem, nepārsniedzot 10% no sākotnējās līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu;
7.2.4. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst iepirkuma procedūras dokumentos noteiktajām kvalifikācijas prasībām. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.

7.3. Izpildītājs nav tiesīgs veikt patvaļīgu darbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma nosacījumiem. Ja Pasūtītājs atzīst Izpildītāja prasījumu par pamatotu, ievērojot SPSIL noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

7.4. Pasūtītājam ir tiesības lemt par Līguma izpildes termiņa pagarinājumu šādos gadījumos:
7.4.1. Ja netiek ievērots valsts, pašvaldību institūciju u.c. atbildīgo juridisko personu atbildes/saskaņojuma sniegšanai normatīvajos aktos noteiktais termiņš vai attiecīgā institūcija izvirzījusi papildus prasības, un to dēļ nepieciešama papildus informācijas pieprasīšana vai dokumentu atkārtota saskaņošana.
7.4.2. Ja Pasūtītājs veic grozījumus pakalpojuma apjomos vai veidos.
7.4.3. Ja Pasūtītājs saistību savlaicīgas neizpildes dēļ ir tikusi apgrūtināta Izpildītāja saistību izpilde, un Izpildītājs ir nekavējoties rakstiski informējis Pasūtītāju par šādu saistību neizpildi un tās ietekmi uz Līguma izpildes termiņiem.

7.4.4. Ja pēc Līguma noslēgšanas radušies no Izpildītāja neatkarīgi, objektīvi apstākļi, kuru dēļ ir traucēta saistību izpilde un Izpildītājs ir nekavējoties rakstiski informējis Pasūtītāju par šādu apstākļu iestāšanos.

7.5. Pakalpojuma izpildes termiņa pagarinājums piešķirams par tādu periodu, par kādu pamatoti aizkavējusies Pakalpojuma izpilde.
8. Personas datu apstrāde
8.1. Ja   Līguma izpildes ietvaros kāda no Pusēm nodod otrai Pusei savu darbinieku personas datus, tad Puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai Pusei. Puses apstrādā no otras Puses iesniegtos personu datus vai šī Līguma izpildes laikā iegūtos personu datus  Līguma noslēgšanai un/vai izpildei, Pušu pienākumu izpildei saskaņā ar normatīvajiem aktiem, kā arī Pušu tiesisko interešu ievērošanai.

8.2. Puse, kura nodod otrai Pusei savu darbinieku personas datus,  nodrošina savu norādīto darbinieku informēšanu par viņu personas datu nodošanu Puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai Pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.

8.3. Pildot Līgumu un apstrādājot savstarpēji nododos personas datus, Puses ievēro Vispārīgo datu aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai,  kā arī citus normatīvos aktus, kas regulē personas datu apstrādi, noteikumus un rakstiski paziņo viena otrai par jebkādu personas datu pārkāpumu saistībā ar otras Puses nodotajiem personas datiem, norādot pārkāpuma apjomu, veiktos vai plānotos pasākumus, lai novērstu negatīvās sekas.

8.4. Puses apņemas neizpaust un neizplatīt trešajām personām bez otras Puses piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai Puses sadarbības partnerim vai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.

8.5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

9. Papildus noteikumi

9.1. Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
9.2. Pasūtītāja pārstāvis ar Līgumu saistītu jautājumu risināšanā - Liepājas speciālās ekonomiskās zonas pārvaldes _________ (vārds uzvārds) _______________tālruņa Nr.:______, e-pasta adrese: _________________________ .

9.3. Izpildītāja pārstāvis ar Līgumu saistītu jautājumu risināšanā - _________ (vārds uzvārds) _______________tālruņa Nr.:______, e-pasta adrese: _________________________ .

9.4. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7.dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.

9.5. Puses apliecina, ka Līgumā noteiktās Pušu atbildīgās personas ir informētas par to personas datu nodošanu otrai Pusei Līguma 7.sadaļā noteiktā apjomā.
9.6. Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.

9.7. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma sastāvdaļas. 

9.8. Līgumam tiek pievienoti zemāk uzskaitītie dokumenti, kas ir Līguma pielikumi un neatņemama sastāvdaļa:
1.pielikums – Tehniskā specifikācija uz ___ lapām.

2.pielikums – Izpildītāja finanšu piedāvājums uz ___ lapām.

9.9. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Visiem Līguma eksemplāriem ir vienāds juridiskais spēks.

10. Līgumslēdzēju pušu rekvizīti 

